ଭାରତ ବିପକ୍ଷ ପ୍ରଥମ ଟେଷ୍ଟ ପାଇଁ ଦଳ ଘୋଷଣା କଲା ୱେଷ୍ଟଇଣ୍ଡିଜ
ନୂଆଦିଲ୍ଲୀ,୮।୭: ୧୨ଜୁଲାଇରୁ ଭାରତ ବିପକ୍ଷ ୨ ମ୍ୟାଚ ବିଶିଷ୍ଟ ଟେଷ୍ଟ ସିରିଜ ପାଇଁ କ୍ରିକେଟ ୱେଷ୍ଟଇଣ୍ଡିଜ ପ୍ରଥମ ଟେଷ୍ଟ ପାଇଁ ୧୩ ଜଣିଆ ଦଳ ଘୋଷଣା କରିଛ। ଡୋମିନିକା ଗ୍ରାଉଣ୍ଡରେ ଅନୁଷ୍ଠିତ ହେବାକୁ ଥିବା ଏହି ଟେଷ୍ଟ ମ୍ୟାଚ ରେ, ଯେଉଁଠାରେ କ୍ରେଗ ବ୍ରୋଥୱେଟ ୱିଣ୍ଡିଜ ଦଳର କମାଣ୍ଡ ପରିଚାଳନା କରୁଥିବା ଦେଖିବାକୁ ମିଳିବ। ଏଥି ସହିତ,୨୦୨୧ ବର୍ଷ ପରେ ଅଲରାଉଣ୍ଡର ଖେଳାଳି ରହକିମ କର୍ଣ୍ଣୱାଲ ମଧ୍ୟ ଦଳରେ ସ୍ଥାନ ପାଇଛନ୍ତି।

ବିଶ୍ୱକପ କ୍ୱାଲିଫାୟର୍ସରେ ୱିଣ୍ଡିସ ଦଳର ଅଂଶ ଜେସନ ହୋଲ୍ଡର ଏବଂ ଅଲଜାରି ଜୋଶେଫ ମଧ୍ୟ ଦଳରେ ସ୍ଥାନ ପାଇଛନ୍ତି। ଏହା ବ୍ୟତୀତ ଦଳରେ ୨ ଜଣ ଅଣସଂରକ୍ଷିତ ଖେଳାଳି କିର୍କ ମ୍ୟାଙ୍କେଜି, ଆଲିକ ଆଥାନାଜ ମଧ୍ୟ ଦଳରେ ସ୍ଥାନ ପାଇଛନ୍ତି। ଏହି ଦୁଇ ଖେଳାଳି ପ୍ରଥମ ଟେଷ୍ଟରେ ଡେବ୍ୟୁ କରିବେ ବୋଲି ଆଶା ରହିଥିଲା।

୧୩ ଜଣିଆ ଦଳ- କ୍ରେଗ ବ୍ରୋଥୱେଟ (ଅଧିନାୟକ), ଜେରମାଇନ ବ୍ଲାକଉଡ (ଉପ-ଅଧିନାୟକ), ଅଲିକ ଆଥାନାଜ, ତେଜନାରାୟଣ ଚନ୍ଦ୍ରପାଲ, ରହକିମ କର୍ଣ୍ଣୱାଲ, ଜୋଶୁଆ ଡି ସିଲଭା, ଶାନନ ଗାବ୍ରିଏଲ, ଜେସନ ହୋଲ୍ଡର୍, ଅଲଜାରି ଜୋଶେଫ, କିର୍କ ମ୍ୟାଙ୍କେଜ, ରେମନ ରେଫର୍, କେମେର ରୋଚ, ଜୋମେଲ ୱାରିକନ।

ରିଜର୍ଭ ଖେଳାଳି – ଟେଭିନ ଇମ୍ଲେକ ଏବଂ ଆକିମ ଜୋର୍ଡନ।